دەزگای زانیاری پارێزگەی لۆڕستان لە رۆژاوای ئێران رۆژی هەینی باسی تێکشکانی شانەیەکی تاقمی ترۆریستیی مونافقینی کرد
فەرمانگەی گشتیی دەزگای زانیاری پارێزگەی لۆڕستان لە رۆژاوای ئێران رۆژی هەینی باسی تێکشکانی شانەیەکی تاقمی ترۆریستیی مونافقینی کرد لە شاری بروجێرد بە هەوڵی فەرمانبەرانی ئەم ئیدارەیە .
بە پێی راگێندراوی فەرمانگەی گشتیی ئیتلاعاتی پارێزگەی لۆڕستان ، ئەم شانەیەی مونافقین لە رۆژانی رابردوودا هەنگاوی تێکدەرانەی زۆری لە پارێزگەی لۆڕستان بە تایبەتی لە شاری بروجێرد ئەنجام داوە .
بەپێی راپۆرتی هەواڵدەریی تەسنیم ، چوار کەس لە ئەندامانی ئەم شانە ترۆریستیە گیراون و کەسێکیش لە کاتی راکردن دا و لە میانی تیکهەڵچووندا بریندار بووە .
له ڕۆژانی ڕابردوودا ژمارێک لە خەڵکی چەن شارێکی ئێران بە کۆ بوونەوە و هەڵدانی درووشم، ناڕەزایەتیان دەربڕی بەرامبەر بە یەکلا نەکرانەوەی چارەنووسی ئەو کەسانەی دارایی و سامانیان لە ڕێکخراوە دراوی و فاینانسەکاندا لە کیس چوە، هەروەها بەرامبەر بە گران بوونی هەندێ خۆراک و شت و مەک، و لاواز بوونی چاوەدێڕی و کۆنترۆڵی دەوڵەت بە سەر بازاڕدا ناڕەزایەتیان دەربڕی کە هەندێک لەو کۆبوونەوانە لە لایەن کەسانی نەناسراو و ئاژاوەگێڕەوە و بە پلانێکی لە پێشەوە داڕێژراو شەڕ و پێکدادانی لێ کەوتەوە و هەلپەرستەکان هێرشیان کردە سەر چەن ناوەندی دەوڵەتی و بانکەکان و دەستیان کردە تیابردنی سامانی گشتی.
کاربەدەستانی ئەمریکایی و مێدیا بیانییەکان و راگەیەنەرەکانی دژە ئینقلابیش بە قۆستنەوەی ئەو هەلەی بە هۆی ناڕەزایەتی دەربڕینی جەماوەر بۆیان ڕەخساوە، هەوڵ دەدەن ئەو ناڕەزایەتیانە بەرەو ئاژاوەگێڕی و شەڕ و کردەوەی تێکدەرانە پاڵ پێوە بنێن.